《留题表兄三歌养浩亭》
宋代·陈襄

华构敞云扃，人幽境亦灵。
心间生浩气，味薄得真经。
凿沼观鱼乐，开樽与酒盟。
由来知此趣，何暇问撄宁。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。